Krishtianu Ronaldu “Manchester Yunayted”ni tark etmaydi

Krishtianu Ronaldu “Manchester Yunayted”ni tark etish istagida emas.

Avvalroq portugaliyalik futbolchi Erik ten Hagning uslubiga mos tushmasligi, shuning uchun jamoani tark etishi mumkinligi xabar qilingandi.
37 yoshli hujumchiga “Roma” qiziqish bildirayotgani ma’lum bo‘lgandi. Sport Witness nashrining yozishicha, hozirda Ronalduda mankunianliklar safini tark etish istagi mavjud emas. U jamoada qoladi.
Krishtianu “qizil iblislar” sharafini yana kamida bir yil himoya qilmoqchi va hech qayerga ketishni maqsad qilmagan.
Krishtianu Ronaldu 2021/22-yilgi mavsumda barcha musobaqalarda 39 ta o‘yinda maydonga tushib, 24 ta gol va 3 ta golli uzatmaga mualliflik qildi.